CELEX: 52004PC0529
Language: fi
Date: 2004-07-29
Title: Ehdotus neuvoston päätös luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin Bangkokissa, Thaimaassa, 2.-14. lokakuuta 2004 pidettävälle 13. kokoukselle tehtyjä tiettyjä ehdotuksia koskevasta yhteisön kannasta

Avis juridique important

|

52004PC0529

Ehdotus neuvoston päätös luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin Bangkokissa, Thaimaassa, 2.-14. lokakuuta 2004 pidettävälle 13. kokoukselle tehtyjä tiettyjä ehdotuksia koskevasta yhteisön kannasta  /* KOM/2004/0529 lopull. - ACC 2004/0182 */  

Ehdotus NEUVOSTON PÄÄTÖS luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin Bangkokissa, Thaimaassa, 2.-14. lokakuuta 2004 pidettävälle 13. kokoukselle tehtyjä tiettyjä ehdotuksia koskevasta yhteisön kannasta(komission esittämä)PERUSTELUT1. CITES-sopimuspuolten 13. konferenssin kokous pidetään Bangkokissa, Thaimaassa, 2.-14. lokakuuta 2004.2. CITES-yleissopimusta muutettiin vuonna 1983 siten, että alueellisen taloudellisen yhdentymisen järjestöistä, esimerkiksi Euroopan yhteisöstä, saattoi tulla sen sopimuspuolia (niin sanottu Gaboronen muutos). Muutos ei kuitenkaan ole tullut voimaan, koska riittävän monet sopimuspuolet eivät ole ratifioineet sitä.3. Koska sopimuspuolten konferenssin päätökset voivat kuitenkin vaikuttaa luonnonvaraisten eläinten ja kasvien suojelusta niiden kauppaa sääntelemällä 9. joulukuuta 1996 annetun neuvoston asetuksen (EY) N:o 338/97 [1] täytäntöönpanoon, on tarpeen hyväksyä konferenssille tehtyjä ehdotuksia koskeva yhteisön kanta.[1]  EYVL L 61, 3.3.1997, s. 1.4. Yleissopimuksen tulkintaa ja täytäntöönpanoa koskevista päätöslauselmaluonnoksista ja keskusteluasiakirjoista sekä jäsenvaltioiden valmistelemista ehdotuksista CITES-yleissopimuksen liitteiden muuttamiseksi keskusteltiin neuvoston asetuksen (EY) N:o 338/97 mukaisesti perustetun ja jäsenvaltioiden edustajista koostuvan komitean kokouksessa 20. huhtikuuta 2004. Tämän jälkeen ehdotuksen valmistellut jäsenvaltio tai puheenjohtajavaltio toimitti kaikki hyväksytyt ehdotukset ja työasiakirjat CITES-sihteeristölle kaikkien jäsenvaltioiden puolesta. Toimitettujen ehdotusten joukossa oli CITES-yleissopimuksen liitteisiin tehtäviä muutoksia koskevia ehdotuksia sekä muun muassa määräysten noudattamista ja henkilökohtaisia tavaroita koskevia päätöslauselmaluonnoksia ja keskusteluasiakirjoja.5. Komission yksiköt pitivät 8. kesäkuuta jäsenvaltioiden asiantuntijoiden kanssa epävirallisen kokouksen, jossa keskusteltiin sopimuspuolten konferenssissa käsiteltävistä asioista. Lisäksi komission yksiköt järjestivät 9. kesäkuuta asiasta kiinnostuneille kansalaisjärjestöille kuulemistilaisuuden, jossa järjestöille tarjottiin mahdollisuus esittää kantansa.6. Jotkin sopimuspuolten konferenssia varten tarkoitetut asiakirjat eivät ole olleet saatavilla riittävän ajoissa, jotta komissio olisi voinut tässä vaiheessa ehdottaa niitä koskevaa yhteisön kantaa. Tästä syystä komissio ehdottaa, että kyseisiä asioita koskeva kanta muodostetaan kokouksen aikana siten kuin ehdotetun neuvoston päätöksen 2 artiklassa säädetään.7. Sopimuspuolten konferenssin kokouksessa käsiteltävät asiat jakautuvat kolmeen osaan: strategiset ja hallinnolliset asiat, yleissopimuksen tulkinta ja täytäntöönpano sekä ehdotukset liitteiden muuttamiseksi. Koska yhteisö ei vielä ole yleissopimuksen sopimuspuoli, ensimmäinen osa ei suoraan vaikuta neuvoston asetukseen (EY) N:o 338/97. Toinen osa koskee yleissopimuksen kehitystä ja on teknisesti huomattavan tärkeä. Julkisuudessa eniten huomiota saavat kuitenkin ilman muuta liitteisiin tehtävät muutokset (eri lajeja koskevat suojelun tasot). Niiden osalta tärkeimmät kysymykset koskevat valaita ja delfiinejä, norsuja, afrikkalaista leijonaa, kaloja ja äyriäisiä (mukaan luettuin kyhmyhuulikala ja kivitaateli) sekä puutavaraa (erityisesti raminia).8. Ehdotuksessa neuvoston päätökseksi on kaksi liitettä. Liitteessä I esitetään yhteisön kanta edellä mainittuihin tärkeisiin kysymyksiin. Liitteessä II esitetään ehdotus yhteisön kannaksi niihin konferenssin asiakohtiin, joita koskevat asiakirjat olivat käytettävissä 8. kesäkuuta 2004.2004/0182 (ACC)Ehdotus NEUVOSTON PÄÄTÖS luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin Bangkokissa, Thaimaassa, 2.-14. lokakuuta 2004 pidettävälle 13. kokoukselle tehtyjä tiettyjä ehdotuksia koskevasta yhteisön kannastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan ja 300 artiklan 2 kohdan toisen luetelmakohdan,ottaa huomioon komission ehdotuksen [2],[2]  EUVL C [...], [...], s. [...].sekä katsoo seuraavaa:(1) Luonnonvaraisen eläimistön ja kasviston uhanalaisten lajien kansainvälistä kauppaa koskeva yleissopimus pannaan yhteisössä täytäntöön 9 päivänä joulukuuta 1996 annetulla neuvoston asetuksella (EY) N:o 338/97 [3].[3]  EYVL L 61, 3.3.1997, s. 1.(2) Ehdotukset sopimuspuolten konferenssin päätöslauselmiksi ja muutoksiksi yleissopimuksen liitteisiin vaikuttavat useimmissa tapauksissa asiaa koskevaan yhteisön lainsäädäntöön.(3) Niissä tapauksissa, joissa on annettu yhteisön sääntöjä perustamissopimuksen tavoitteiden saavuttamiseksi, jäsenvaltiot eivät voi yhteisön toimielinten ulkopuolella sitoutua velvoitteisiin, jotka mahdollisesti vaikuttavat kyseisiin sääntöihin tai niiden soveltamisalaan.(4) Yhteisö ei vielä ole yleissopimuksen sopimuspuoli.(5) Tässä tilanteessa jäsenvaltioiden olisi yhdessä esitettävä yhteisön kanta yhteisön etujen mukaisesti neuvoston päättämää yhteistä kantaa noudattaen,ON PÄÄTTÄNYT SEURAAVAA:1 artiklaYhteisön kannan, jonka jäsenvaltiot esittävät yhdessä yhteisön etujen mukaisesti luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen sopimuspuolten konferenssin 13. kokouksessa, on oltava tämän päätöksen liitteisiin sisältyvien kantojen mukainen.2 artiklaJos ennen sopimuspuolten konferenssia tai sen aikana esitettävät uudet tieteelliset tai tekniset tiedot todennäköisesti vaikuttavat 1 artiklassa tarkoitettuun kantaan tai jos ehdotuksia tehdään sellaisista asioista, joista ei vielä ole yhteisön kantaa, kyseistä ehdotusta koskevasta kannasta sovitaan koordinoidusti paikan päällä ennen kuin sopimuspuolten konferenssi äänestää asiasta.Tehty BrysselissäNeuvoston puolestaPuheenjohtajaLuonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin Bangkokissa, Thaimaassa, 2.-14. lokakuuta 2004 pidettävälle 13. kokoukselle tehtyjä tiettyjä ehdotuksia koskevasta yhteisön kannasta tehdyn neuvoston päätöksen ...............2004LIITE IA. Yleistä1. CITES-yleissopimuksen liitteiden muutosehdotuksia koskevan yhteisön kannan olisi perustuttava kyseisten lajien suojelun tasoon. Siinä olisi otettava huomioon, millä tavoin CITES-valvonnalla voidaan parantaa suojelun tasoa, ja samalla tunnustaa niiden maiden ponnistelut, joissa on toteutettu tehokkaita suojelutoimenpiteitä.2. Yhteisön olisi myös varmistettava, että kokouksessa tehtävissä päätöksissä maksimoidaan CITES-yleissopimuksen toimivuus minimoimalla tarpeettomat hallinnolliset rasitteet siten, että määritetään käytännöllisiä ja toteuttamiskelpoisia ratkaisuja täytäntöönpano-ongelmiin ja varmistetaan sopimuspuolten voimavarojen suuntaaminen suojelun kannalta merkityksellisiin kysymyksiin.3. Yhteisön olisi pyrittävä saamaan aikaan enemmän synergiaa muiden biodiversiteettiä koskevien monenvälisten ympäristösopimusten, kuten biologista monimuotoisuutta koskevan yleissopimuksen, kanssa. Kokouksessa tehtävien päätösten olisi vaikutettava myönteisesti kestävän kehityksen huippukokouksessa ja biologista monimuotoisuutta koskevassa yleissopimuksessa asetetun tavoitteen saavuttamiseen eli biodiversiteetin maailmanlaajuisen vähenemisen pysäyttämiseen vuoteen 2010 mennessä.B. Yksittäiset kysymykset1. Kaupallista valaanpyyntiä koskevissa päätöksissä on otettava huomioon Kansainvälisen valaanpyyntikomitean ensisijainen asema tässä kysymyksessä. Tästä johtuen kaupalliseen valaanpyyntiin ei voida palata, ennen kuin Kansainvälinen valaanpyyntikomitea (IWC) katsoo, että valaskannan hoidon valvonta on toteutettu asianmukaisella tavalla, ja tekee erilliset päätökset kaupallisen valaanpyynnin jatkamisesta. Iravadindelfiinin osalta yhteisö kannattaa oikein suhteutettuja toimenpiteitä, jotta voidaan tehokkaammin säännellä elävillä yksilöillä käytävää kauppaa.2. Norsujen osalta yhteisö ei halua tehdä päätöstä norsunluun kaupallisen hyödyntämisen sallimisesta ennen kuin se on saanut varmuuden siitä, että käytössä ovat riittävät mekanismit, joilla varmistetaan, etteivät norsujen laittomat tapot lisäänny.3. Afrikkalaisen leijonan osalta yhteisö ei ole täysin vakuuttunut siitä, että lajin luettelointi liitteeseen I olisi paras keino lajin suojeluun liittyvien ongelmien ratkaisemiseksi. Yhteisö pyrkii saavuttamaan kysymyksessä sellaisen ratkaisun, jota kaikki levinneisyysalueen valtiot voivat tukea.4. Valkohain, kyhmyhuulikalan ja kivitaatelin kantojen hoidon ja suojelun osalta yhteisö suhtautuu myönteisesti toimenpiteisiin, joilla kansainvälistä kauppaa säännellään entistä tiukemmin.5. Raminin osalta yhteisö kannattaa Indonesian ehdotusta lajiryhmän luetteloinnista liitteeseen II, jotta voidaan tukea toimia, joilla pyritään estämään raminin laiton hakkuu levinneisyysalueen valtioissa.Luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin Bangkokissa, Thaimaassa, 2.-14. lokakuuta 2004 pidettävälle 13. kokoukselle tehtyjä ehdotuksia koskevasta yhteisön kannasta tehdyn neuvoston päätöksen .............2004LIITE II+ = puoltava kanta  //  - = vastustava kantaSulkeet = alustava kanta  //  0 = avoin kanta1. Valmisteluasiakirjat1.1. Strategiset ja hallinnolliset asiat&gt;TAULUKON PAIKKA&gt;1.2 Yleissopimuksen tulkinta ja täytäntöönpano1.2.1. Päätöslauselmien ja päätösten uudelleentarkastelu&gt;TAULUKON PAIKKA&gt;1.2.2. Määräaikais- ja erityiskertomukset&gt;TAULUKON PAIKKA&gt;1.2.3. Yleiset noudattamista koskevat kysymykset&gt;TAULUKON PAIKKA&gt;1.2.4. Lajien kauppaa ja suojelua koskevat kysymykset&gt;TAULUKON PAIKKA&gt;1.2.5. Kaupan valvontaan ja merkintöihin liittyvät kysymykset&gt;TAULUKON PAIKKA&gt;1.2.6. Poikkeukset ja erityiset kauppasäännökset&gt;TAULUKON PAIKKA&gt;1.2.7. Liitteiden muuttaminen&gt;TAULUKON PAIKKA&gt;1.2.8. Muut aiheet ja kysymykset&gt;TAULUKON PAIKKA&gt;2. Luetteloita koskevat ehdotukset&gt;TAULUKON PAIKKA&gt;*Tallettajavaltiona asiaa käsittelevän komitean pyynnöstä.